《禅房夜怀》
明代·梁民相

独坐迟迟漏转深，幽栖吾自爱空林。风摇宝树闻清籁，月满祇园见道心。

病骨岁时虚药裹，美人江海思瑶琴。凭阑怅望遥天末，楚水燕云半不禁。

作者简介：梁民相，原名文，字井卿。南海人。明神宗万历二十年（一五九二）进士。官零陵知县。改广平郡博。卒于官。清温汝能《粤东诗海》卷四一有传。